4. Proces for budget 2022-25 (Åben)
Tidl. politisk behandling
Forventet sagsgang
ØK, BY
Lovgrundlag
Lov om kommunernes styrelse
SAGENS INDHOLD
Byrådet skal i denne sag tage stilling til budgetprocessen samt tids- og aktivitetsplanen for budget 2022-
25.
Forslaget til proces for budget 2022-25 bygger med enkelte justeringer videre på tidligere års 
budgetprocesser. Det gælder såvel den politiske proces som inddragelsen af foreninger, 
institutionsbestyrelser og samarbejdsudvalg samt det administrative forarbejde til budgetlægningen.
Budgetprocessen er nærmere beskrevet i det vedlagte baggrundsnotat samt i tids- og aktivitetsplanen.
Byrådet skal vedtage Favrskov Kommunes budget for 2022-25 senest 15. oktober 2021.
VURDERING
Byrådet har vedtaget en række langsigtede økonomiske målsætninger for Favrskov Kommune. 
Målsætningerne vedrører størrelsen af overskud på den ordinære drift, anlægsniveau, gæld samt 
kassebeholdning. 
Byrådets mål for overskuddet på den ordinære drift er 100 mio. kr. årligt. Det budgetterede overskud i 2022 
udgør 90 mio. kr., mens det i 2023 udgør 99 mio. kr. og i 2024 falder til 92 mio. kr. Det budgetterede 
overskud på den ordinære drift ligger således lidt under den økonomiske målsætning, hvilket på lidt længere 
sigt vil være en udfordring.
Det årlige anlægsniveau på det skattefinansierede område (ekskl. jordforsyningen) skal udgøre minimum 
90-110 mio. kr. årligt. Anlægsniveauet udgør 118 mio. kr. i 2022, 123 mio. kr. 2023 og 92 mio. kr. i 2024. 
Anlægsniveauet ligger i 2022-24 dermed i gennemsnit lidt over den økonomiske målsætning.
Gælden på det skattefinansierede område (ekskl. jordforsyningen) må som udgangspunkt ikke forøges. 
Det betyder, at der maksimalt optages lån svarende til det samlede afdrag på lån. Det vedtagne budget 
2021-24 indeholder store nettoafdrag i alle fire år på kommunens gæld svarende til i alt 82 mio. kr. og lever 
dermed op til byrådets målsætning.
Kassebeholdningen opgjort som et gennemsnit over 12 måneder skal udgøre minimum 140 mio. kr. Dette 
beløb er inklusiv overførsler mellem årene på drift og anlæg. Favrskov Kommunes kassebeholdning udgør 
477 mio. kr. ultimo november 2020 (12 måneders gennemsnit). I budgetperioden 2021-24 er der et samlet 
kasseforbrug på 104 mio. kr. inklusiv jordforsyningsområdet. Heri indgår indbetaling af 75 mio. kr. til 
Lønmodtagernes Feriemidler i forbindelse med medarbejdernes overgang til samtidighedsferie.
Der forventes et budgetpres på serviceudgifterne, idet der forventes merudgifter på handicap- og 
psykiatriområdet samt området for sårbare børn og unge på i alt 12-15 mio. kr. Der vil blive igangsat 
Byråd
26-01-2021 19:00
Sagsnr. [adresse]
DokID: 
Sagsbehandler : Tine Frederiksen 
Adam Schultz (tinj)
forskellige tiltage med henblik på at nedbringe budgetpresset. Byrådet vil på sit temamøde i februar blive 
præsenteret for handleplaner for de to områder. 
Job og Økonomi foreslår, at administrationen udarbejder et prioriteringskatalog, der indeholder 
reduktionsforslag på 1 % af serviceudgifterne (ca. 21 mio. kr.) samt udvidelsesforslag på 0,5 % af 
serviceudgifterne (ca. 10,5 mio. kr.) Herudover udarbejdes forslag til anlægsprojekter. Det administrative 
prioriteringskatalog fremsendes til Byrådet 6. august 2021.
Institutionsbestyrelser, foreninger, samarbejdsudvalg mv. har i april mulighed for at stille forslag til 
budgettet. Fagudvalgene gennemgår de eksterne forslag i juni med henblik på anbefaling af, hvilke forslag 
der skal vurderes yderligere og indgå i den videre politiske proces.
I juni præsenteres fagudvalgene for administrationens foreløbige forslag til reduktioner, udvidelser og 
anlæg. I august drøfter og kvalificerer fagudvalgene administrationens prioriteringskatalog.
De politiske partier har i juni ligeledes mulighed for at fremsende forslag til budgettet med henblik på, at 
administrationen kan foretage en overordnet økonomisk, juridisk og faglig vurdering af disse forslag.
Herudover kan politiske forslag til budgettet fremsendes forud for budgetseminarerne i august 2021.
ØKONOMI
De økonomiske konsekvenser afhænger af Byrådets budgetvedtagelse.
INDDRAGELSE
I lighed med tidligere år har institutionsbestyrelser, foreninger, samarbejdsudvalg mv. i april mulighed for 
at stille forslag til budgettet.
Samarbejdsudvalgene inddrages i budgetprocessen via drøftelser på deres respektive møder samt på 
fællesmøder mellem Økonomiudvalget og Hoved-MED-udvalget.
Efter Byrådets budgetseminarer i august 2021 vil kommunens ledere og medarbejderrepræsentanter primo 
september 2021 blive orienteret om status på budgetarbejdet.
Herefter sendes budgetforslaget i høring. Mellem første- og andenbehandlingen afholdes et borgermøde 
om budgettet.
I løbet af budgetprocessen vil relevant materiale blive lagt på hjemmesiden.
INDSTILLING
Direktøren for Job og Økonomi indstiller til Byrådet:
1.
At forslaget til tids- og aktivitetsplan for budgetproces 2022-25 godkendes.
2.
At der udarbejdes forslag til reduktioner på 1 % af serviceudgifterne.
3.
At der udarbejdes forslag til udvidelser på 0,5 % af serviceudgifterne.
BESLUTNING
 
Økonomiudvalget, 19. januar 2021:
Fraværende: Ingen
Indstilles godkendt.
Byrådet, 26. januar 2021:
Fraværende: Ingen
Godkendt.
Bilag
1.
Budget 2022-25 - tidsplan (2188709)
2.
Budget 2022-25 - baggrundsnotat (2387388)
